b'\n_START_ARTICLE_\nGeding S\xc3\xb8\n_START_SECTION_\nMilj\xc3\xb8forholdene\n_START_PARAGRAPH_\nGeding S\xc3\xb8 er en kalkrig s\xc3\xb8._NEWLINE_Der har v\xc3\xa6ret problemer med et forh\xc3\xb8jet klorofylniveau i s\xc3\xb8en den seneste dekade (ca. 3 gange h\xc3\xb8jere end m\xc3\xa5ls\xc3\xa6tningen). Da den har s\xc3\xa5 lille et oplandsareal er fosfor og kv\xc3\xa6lstoftilf\xc3\xb8rslen forholdsvist lavt sammenlignet med s\xc3\xb8erne i Danmark som helhed. P\xc3\xa5 trods af det, er fosfortilf\xc3\xb8rslen alligevel for h\xc3\xb8j og den eksterne tilf\xc3\xb8rsel fra det omkringliggende landbrug, skal s\xc3\xa6nkes med 2 kg \xc3\xa5rligt. Der er ogs\xc3\xa5 en intern fosfortilf\xc3\xb8rsel og det kan vise sig n\xc3\xb8dvendigt med en restaurering af Geding S\xc3\xb8, n\xc3\xa5r flere data foreligger._NEWLINE_Som f\xc3\xb8lge af den store jordforureningsag i den n\xc3\xa6rliggende landsby Mundelstrup Stationsby, er Geding S\xc3\xb8 blevet forurenet med arsen. Tilf\xc3\xb8rslen er vurderet som standset, og myndighederne har sk\xc3\xb8nnet at arsen-indholdet vil aftage i fremtiden. Sedimentet har dog fortsat et h\xc3\xb8jt niveau af det giftige stof og Geding S\xc3\xb8 er derfor under observation.'